L 197/2
FI
Euroopan unionin virallinen lehti
7.8.2023
(5)
Yhdistynyt kuningaskunta on ilmoittanut komissiolle korkeapatogeenisen lintuinfluenssan taudinpurkauksesta, joka havaittiin siipikarjassa Kentin kreivikunnassa Englannissa ja vahvistettiin laboratorioanalyysilla (RT-PCR) 20 päivänä heinäkuuta 2023.
(6)
Lisäksi Yhdysvallat on ilmoittanut komissiolle korkeapatogeenisen lintuinfluenssan taudinpurkauksesta, joka havaittiin siipikarjassa New Yorkin osavaltiossa ja vahvistettiin laboratorioanalyysilla (RT-PCR) 25 päivänä heinäkuuta 2023.
(7)
Näiden tuoreiden korkeapatogeenisen lintuinfluenssan taudinpurkausten jälkeen Yhdistyneen kuningaskunnan ja Yhdysvaltojen eläinlääkintäviranomaiset muodostivat tartunnan saaneiden pitopaikkojen ympärille vähintään 10 kilometrin rajoitusvyöhykkeet ja toteuttivat hävittämistoimenpiteitä korkeapatogeenisen lintuinfluenssan esiintymisen rajoittamiseksi ja kyseisen taudin leviämisen estämiseksi.
(8)
Yhdistynyt kuningaskunta ja Yhdysvallat ovat toimittaneet komissiolle tietoja epidemiologisesta tilanteesta alueillaan ja toimenpiteistä, jotka on toteutettu korkeapatogeenisen lintuinfluenssan leviämisen estämiseksi.
(9)
Komissio on arvioinut nämä tiedot.
Komissio katsoo, että kun otetaan huomioon eläinterveystilanne Yhdistyneen kuningaskunnan ja Yhdysvaltojen eläinlääkintäviranomaisten muodostamilla alueilla, joihin sovelletaan rajoituksia, siipikarjan, siipikarjan sukusolujen ja alkioiden sekä siipikarjasta ja riistalinnuista saatavan tuoreen lihan lähetysten saapuminen unioniin kyseisiltä alueilta olisi keskeytettävä unionin eläinterveystilanteen suojelemiseksi.
(10)
Kanada, Chile ja Yhdysvallat ovat toimittaneet korkeapatogeenisen lintuinfluenssan osalta päivitetyt tiedot alueidensa epidemiologisista tilanteista, jotka ovat johtaneet täytäntöönpanoasetuksen (EU) 2021/404 liitteissä V ja XIV vahvistettuihin tiettyjen tuotteiden unioniin saapumisen keskeyttämiseen.
(11)
Erityisesti Kanada on toimittanut päivitetyt tiedot alueensa epidemiologisesta tilanteesta, joka liittyy korkeapato­ geenisen lintuinfluenssan taudinpurkaukseen, joka havaittiin siipikarjan pitopaikassa Brittiläisen Columbian provinssissa ja vahvistettiin 28 päivänä huhtikuuta 2023.
(12)
Lisäksi Chile on toimittanut päivitetyt tiedot alueensa epidemiologisesta tilanteesta, joka liittyy korkeapatogeenisen lintuinfluenssan taudinpurkaukseen, joka havaittiin siipikarjan pitopaikassa Santiagon metropolialueella (Región Metropolitana) ja vahvistettiin 4 päivänä kesäkuuta 2023.
(13)
Myös Yhdysvallat on toimittanut päivitetyt tiedot alueensa epidemiologisesta tilanteesta, joka liittyy kolmeentoista korkeapatogeenisen lintuinfluenssan taudinpurkaukseen, jotka havaittiin siipikarjan pitopaikoissa Michiganin (3), Nebraskan (1), New Yorkin (1), Pohjois-Dakotan (3), Pennsylvanian (3), Etelä-Dakotan (1) ja Wisconsinin (1) osavaltioissa ja vahvistettiin 8 päivän huhtikuuta 2022 ja 3 päivän maaliskuuta 2023 välisenä aikana.
(14)
Kanada, Chile ja Yhdysvallat ovat toimittaneet tiedot myös toimenpiteistä, jotka on toteutettu korkeapatogeenisen lintuinfluenssan leviämisen estämiseksi.
Näiden lintuinfluenssan taudinpurkausten johdosta Kanada, Chile ja Yhdysvallat ovat toteuttaneet hävittämistoimenpiteitä taudin leviämisen torjumiseksi ja rajoittamiseksi sekä saattaneet päätökseen tarvittavat puhdistus- ja desinfiointitoimenpiteet sen jälkeen, kun hävittämistoimenpiteet oli toteutettu niiden alueilla sijaitsevissa siipikarjan pitopaikoissa, joissa tartuntaa esiintyi.
(15)
Komissio on arvioinut Kanadan, Chilen ja Yhdysvaltojen toimittamat tiedot.
Komissio katsoo, että Kanada, Chile ja Yhdysvallat ovat antaneet asianmukaiset takeet siitä, että keskeytyksiin johtanut eläinterveystilanne ei enää uhkaa eläin- tai kansanterveyttä unionissa ja että näin ollen siipikarjasta saatujen hyödykkeiden saapuminen unioniin kyseisiltä Kanadan, Chilen ja Yhdysvaltojen vyöhykkeiltä, joilta unioniin saapuminen oli keskeytetty, olisi sallittava uudelleen.
(16)
Täytäntöönpanoasetuksen (EU) 2021/404 liitteitä V ja XIV olisi muutettava, jotta voidaan ottaa huomioon korkeapatogeenisen lintuinfluenssan nykyinen epidemiologinen tilanne Kanadassa, Chilessä, Yhdistyneessä kuningaskunnassa ja Yhdysvalloissa.